Predkladacia správa

Ministerstvo spravodlivosti Slovenskej republiky predkladá návrh výnosu , ktorým sa v roku 2004 ustanovuje hodnota služobnej rovnošaty a jej súčastí pre príslušníkov Zboru väzenskej a justičnej stráže na základe splnomocňovacieho ustanovenia § 129 ods. 8 zákona č. 73/1998 Z.z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže SR a Železničnej polície v znení zákona č. 181/1999 Z.z.. V zmysle tohto zákona sa hodnota služobnej rovnošaty a jej súčastí ustanovuje každý rok podľa reálnych nákupných cien.
Zvýšenie hodnoty služobnej rovnošaty a jej súčastí oproti roku 2003 je zahrnuté v rozpočte Zboru väzenskej a justičnej stráže na rok 2004, a teda návrh výnosu nebude mať zvýšený dopad na štátny rozpočet.